แอน ทองประสม ส่งไปรษณียบัตรถึง รพ.บ้านโป่ง ขอบคุณที่ปกป้องพวกเรา 
ผอ.รพ.บ้านโป่ง พร้อมบุคลากรทางการแพทย์ เป็นปลื้ม หลังได้ไปรษณียบัตรของ แอน ทองประสม นักแสดงชื่อดังเจ้าหญิงแห่งวงการบันเทิง เขียนส่งมอบให้กำลังใจแก่แพทย์ พยาบาล ร่วมสู้ภัยโรคโควิด-19จากกรณีนางเอกและผู้จัดละครชื่อดัง แอน ทองประสม เจ้าของฉายาเจ้าหญิงแห่งวงการบันเทิง ได้โพสต์ภาพลงอินสตาแกรมส่วนตัว เป็นภาพไปรษณียบัตรที่ส่งถึงโรงพยาบาลบ้านโป่ง จ.ราชบุรี ระบุข้อความว่า แอนขอส่งกำลังใจให้คุณหมอ/พยาบาล เจ้าหน้าที่ทุกๆ ท่านนะคะ โดยขออนุญาตให้ รพ.บ้านโป่ง เป็นตัวแทนในการรับไปรษณียบัตรนี้นะคะ แอนรู้ว่าพวกท่านทำงานหนักมากดูแลคนไข้แล้วอย่าลืมดูแลตัวเองด้วยนะคะ แอนเป็นห่วงค่ะโดย แอน ทองประสม ขออนุญาตให้โรงพยาบาลที่แอนระบุถึงคือ โรงพยาบาลบ้านโป่ง จ.ราชบุรี และโรงพยาบาลน่าน จ.น่าน เป็นตัวแทนในการรับมอบของแพทย์ทุกท่านที่กรุณาสละทุกสิ่งทุกอย่างเพื่อปกป้องพวกเราทุกคนจากโรคโควิด-19 และขอเป็นกำลังใจให้ทุกๆ ท่านสู้ต่อไปด้วยกันความคืบหน้าล่าสุด เมื่อเวลา 14.30 น. วันที่ 17 เม.ย.63 นายสำเริง ธาราเนตร หัวหน้าไปรษณีย์บ้านโป่ง นำไปรษณียบัตรจาก แอน ทองประสม ส่งจ่ายให้กับ รพ.บ้านโป่ง โดยมี นพ.ธิติ แสวงธรรม ผอ.รพ.บ้านโป่ง พร้อมคณะผู้บริหาร เป็นผู้รับมอบ ซึ่งเมื่อได้รับและอ่านข้อความจากไปรษณียบัตรฉบับจริงแล้ว บุคลากรทางการแพทย์ทุกคนต่างดีใจ ยิ้มกันแก้มปริ ที่นางเอกชื่อดังส่งข้อความให้กำลังใจมาถึง พร้อมกล่าวว่าจะไม่ท้อแท้ จะทำหน้าที่ต่อสู้กับโรคโควิด-19 ให้ดีที่สุดนพ.ธิติ แสวงธรรม ผอ.รพ.บ้านโป่ง เปิดเผยว่า ตนในฐานะตัวแทนของบุคลากรในโรงพยาบาล รู้สึกขอบคุณและซาบซึ้งกับกำลังใจที่คุณแอน ทองประสม ได้ส่งผ่านไปรษณียบัตรมาถึงแพทย์ พยาบาล และเจ้าหน้าที่ทุกฝ่ายที่เกี่ยวข้อง นอกจากนี้ยังมีไปรษณียบัตร และอุปกรณ์การแพทย์จากบุคคลสำคัญระดับประเทศ ดารา รวมถึงพี่น้องประชาชน อาทิ พล.อ.ประวิตร วงษ์สุวรรณ รองนายกรัฐมนตรี นายจุรินทร์ ลักษณวิศิษฏ์ รมว.พาณิชย์ ดร.สาธิต ปิตุเตชะ รมช.สาธารณสุข ดร.ปนัดดา วงศ์ผู้ดี ฌอห์ณ จินดาโชติ และพลอย ก้องธรนินทร์ ซึ่งเปรียบเสมือนแรงขับเคลื่อนให้พวกเรามีพลังใจในการต่อสู้เอาชนะโรคร้ายอย่างไรก็ตาม ต้องอาศัยความร่วมมือจากประชาชนทุกคนให้ร่วมกันปฏิบัติมาตรการป้องกัน อยู่บ้าน หยุดเชื้อ เพื่อชาติ เพื่อให้ประเทศไทยผ่านพ้นวิกฤตินี้ไปได้โดยเร็วทั้งนี้ ตนอยากฝากถึงทุกคนว่า ในผู้ป่วยที่รักษาหาย ไม่มีเชื้อในตัวแล้ว เขาสามารถทำกิจกรรมต่างๆ ได้ตามปกติ ขอให้ดูแลเขาเหมือนเป็นเพื่อนบ้านที่ดีให้กำลังใจต่อกัน ซึ่งจะเป็นสิ่งที่ดีสำหรับสังคมที่เราจะเดินต่อไปข้างหน้าด้าน นายสำเริง ธาราเนตร หัวหน้าไปรษณีย์บ้านโป่ง เปิดเผยว่า ทันทีที่ไปรษณียบัตรถูกส่งมาถึงที่ทำการไปรษณีย์บ้านโป่งเมื่อช่วงเช้าของวันนี้ เจ้าหน้าที่ก็ได้ดำเนินตามขั้นตอน ก่อนเป็นตัวแทนคุณแอน ทองประสม นำส่งจ่ายให้กับ รพ.บ้านโป่ง นอกจากไปรษณียบัตรจากแอน ทองประสมแล้ว ยังมีไปรษณียบัตร และสิ่งของที่เป็นอุปกรณ์การแพทย์จากประชาชนอีกเป็นจำนวนมากที่ส่งมาอย่างต่อเนื่อง โดยขณะนี้ ทางบริษัท ไปรษณีย์ไทย จํากัด ได้มีโครงการส่งมอบกำลังใจให้บุคลากรทางการแพทย์ ทั้งในส่วนของไปรษณียบัตร รวมไปถึงผู้ที่ความประสงค์จะบริจาคอุปกรณ์ทางการแพทย์ อาทิ ชุด PPE หน้ากากอนามัย แอลกอฮอล์ หน้ากาก Face Shield ซึ่งสามารถขอรับบริการฟรีได้ที่ไปรษณีย์ไทยทั่วประเทศ แม้ว่าจะต้องทำงานหนักเพิ่มขึ้น แต่เจ้าหน้าที่ทุกคนก็มีความเต็มใจให้บริการ เพราะคนไทยรักกันจริง และไม่ทอดทิ้งกัน.
ผอ.รพ.บ้านโป่ง พร้อมบุคลากรทางการแพทย์ เป็นปลื้ม หลังได้ไปรษณียบัตรของ แอน ทองประสม นักแสดงชื่อดัง เจ้าหญิงแห่งวงการบันเทิง เขียนส่งมอบให้กำลังใจแก่แพทย์ พยาบาล ร่วมสู้ภัยโรคโควิด-19
โควิด-19,COVID-19,แอน ทองประสม,ข่าวทั่วไป